Andreas Otterling

Andreas Otterling (født 25. mai 1986 i Örebro) er en svensk friidrettsutøver, som konkurrerer i lengdehopp og tresteg. Hans fremste internasjonale meritt er 3.-plass ved EM i friidrett innendørs 2015, der han satte personlig rekord med 8,06 meter. 

 Idrettskarriere 
Otterling kom på 3.-plass i tresteg ved Finnkampen 2007. Året etter kom han på 2.-plass ved Finnkampen, og han kom også på 2.-plass ved det svenske mesterskapet i 2008 med 15,62 meter, bak Martin Eriksson. 

I 2009 vant han sitt første svenske mesterskap, da han vant tresteg ved det svenske innendørsmesterskapet. Han deltok også i lengdehopp, der han kom på 2.-plass bak Nicklas Wiberg. Ved SM utendørs fikk han sølv i tresteg, en drøy meter bak Christian Olsson. Ved Finnkampen 2009 kom han på 5.-plass i tresteg. 

Han fikk bronse i tresteg ved SM innendørs 2010 i Sätra i februar. Ved utendørs-SM deltok han i både tresteg og lengdehopp, og han vant tresteg med 16,21 meter, mens han måtte se seg slått av Michel Tornéus i lengde. Han vant tresteg ved Finnkampen 2010, med 16,21 meter som lengste hopp. 

Han deltok i sitt første EM ved EM i friidrett innendørs 2011 i Paris. Her hoppet han 7,63 i kvalifiseringsrunden, som var 18. beste resultat, og gikk ikke videre til finaleomgangen. Ved SM utendørs i august slo han Michel Tornéus i lengde, og vant sitt første SM-gull i lengde. I tresteg kom han på 2.-plass, bak Christian Olsson. 

I 2012 gikk SM innendørs på hjemmebane for Otterling - i Tybblelundshall i Örebro. Otterling hadde da vært skadet gjennom vinteren, med en avrevet sene.SVT - Inomhus-SM startar på lördag – Möt längdhopparen Andreas Otterling, besøkt 16. september 2015. Men, til tross for at han følte seg i god form slet han med å treffe planken skikkelig, og greide bare 7,36 som lengste hopp, og fikk dermed bronse bak Michel Tornéus og 42 år gamle Mattias Sunneborn.Andreas Otterling - Inomhus-SM 2012 – En besvikelse, besøkt 16. september 2015. EM i friidrett 2012 ble ingen suksess for Otterling. Han var syk den siste uken før EM, og hoppet tre døde hopp, og ble dermed stående uten tellende resultat i EM.Sveriges Radio - Ingen final för Otterling, besøkt 16. september 2015. I slutten av august fikk han en ny SM-bronse, da han hoppet 7,46 meter og kom på 3.-plass ved SM utendørs i Stockholm. 

Otterling deltok i Nordenkampen 2013, men slet der med smerter, og valgte å stå over SM innendørs.Andreas Otterling - EM-klar, besøkt 16. september 2015. Ved EM i friidrett innendørs 2013 kom han på 22.-plass i kvalifiseringsrunden, og gikk ikke videre til finalen. Han hoppet lengst i kvalifiseringsrunden ved SM utendørs 2013, men fikk ingen godkjente hopp i finalen.Track & Field - Resultat SM 2013-08-29/09-01 , besøkt 16. september 2015.

Mye av 2014-sesongen gikk bort på grunn av en operasjon i hoftene.Malin Marmbrandt - Genrep , besøkt 16. september 2015. Han gjorde comeback ved Gefle Games 18. juli, der han satte personlig rekord på både 100 og 200 meter, med hhv. 11,00 og 22,62 sekunder.Malin Marmbrandt - Plötsligt händer det!! , besøkt 16. september 2015. Ved Finnkampen 2014 vant Otterling lengdekonkurransen. 

Han deltok ikke ved SM innendørs 2015, men deltok ved EM i friidrett innendørs 2015 i Praha. Der satte han personlig rekord i kvalifiseringsrunden med 7,96 meter, som var nest lengst av alle. I finalen forbedret han denne ytterligere til 8,06, og kom på 3.-plass, bak Michel Tornéus (8,30) og Radek Juška (8,10). Sverige deltok i Super League ved Lag-EM i friidrett 2015, og Otterling kom her på 4.-plass med 7,89 meter, dette ga 9 poeng i lagkonkurransen, der Sverige kom på 10.-plass og rykket ned til First League. I august fikk han sølv i SM, bak Tornéus, og i september vant han Finnkampen 2015, med et hopp på 7,90 meter.

 Trivia 
 Otterling er født dagen før en annen svensk lengdehopper; Michel Tornéus

 Referanser 

 Eksterne lenker 

  Offisiell blogg
  Profil hos European Athletics
  Profil hos All-Athletics 
  Profil hos Diamond League 

Kategori:Svenske tresteghoppere
Kategori:Svenske lengdehoppere
Kategori:Svenske mestere i friidrett
Kategori:Deltakere for Sverige under VM i friidrett 2015
Kategori:Fødsler i 1986
Kategori:Personer fra Örebro
Kategori:Deltakere for Sverige under EM i friidrett 2012